Iṛuḥ ɣer uxxam n waɣzen yufa tameṭṭut-is tetterru ɣer tama n yesi-is i yezela urgaz-is, - Yenna-as: « Argaz-im atan di twaɣit meqren, ukrent tarbaɛt n yimakren gulen deg-s ad tenɣen ma yella ur asen-yefki ara ayen i yekseb n dheb akked lfeṭṭa. Akken i as-sarsen tacaqurt ɣef temgarṭ-is, dɣa iwala-iyi-d, icgeɛ-iyi-d ɣur-m akken ad am-id-inniɣ ayen i as-yeḍran, renu i d-tefkeḍ ayen i yekseb neɣ ad tenɣen bla ṛeḥma. Atan ad tettewaliḍ ula d isebaḍen-is n sebɛa n terdasin yefka-iten-id akken ad d-awḍeɣ zik ameɣbun atan deg yir lḥala, akken ur as-teqqareḍ ara yebɣa ad ikelex. » 96